โรงพยาบาลนนทเวช

ระวังสับสนกับ โรงพยาบาลนวเวช เขตบึงกุ่ม กรุงเทพมหานคร บริษัท โรงพยาบาลนนทเวช จำกัด (มหาชน) (ย่อ NTV) เป็นบริษัทประกอบธุรกิจโรงพยาบาลเอกชน เป็นโรงพยาบาลระดับตติยภูมิ ตั้งอยู่บนเนื้อที่ 4 ไร่ 3 งาน 80 ตารางวา ติดกับห้างเดอะมอลล์ สาขางามวงศ์วาน บนถนนงามวงศ์วาน ตำบลบางเขน อำเภอเมืองนนทบุรี จังหวัดนนทบุรี จดทะเบียนก่อตั้งบริษัทเมื่อวันที่ 24 พฤษภาคม พ.ศ. 2522 ภายใต้ชื่อ บริษัท นนทบุรีพัฒนา จำกัด เริ่มเปิดดำเนินการให้บริการรักษาพยาบาลเมื่อวันที่ 3 กันยายน พ.ศ. 2524 มีเตียงรับผู้ป่วยใน 60 เตียง ต่อมาในวันที่ 29 กันยายน พ.ศ. 2536 ได้รับการจดทะเบียนแปรสภาพเป็นบริษัทมหาชนจำกัด และเปลี่ยนชื่อเป็นบริษัท โรงพยาบาลนนทเวช จำกัด (มหาชน) ในปี พ.ศ. 2539 เปิดอาคารสูง 16 ชั้น รองรับผู้ป่วยในได้ 208 เตียง มีห้องผู้ป่วยนอก 90 ห้อง ประกอบด้วย ศูนย์การแพทย์เฉพาะทาง จำนวน 24 ศูนย์ แผนกเฉพาะทาง 5 แผนก และรองรับผู้ป่วยนอกได้มากกว่าวันละ 2,000 คน ปี พ.ศ. 2561 บริษัทฯ ได้ขยายฐานลูกค้าไปยังประเทศในกลุ่มอาเซียน โดยได้ดำเนินการตั้งสำนักงานในเมืองย่างกุ้ง ประเทศพม่า เพื่อให้คำปรึกษาและส่งผู้ป่วยมารักษาที่โรงพยาบาล ประธานกรรมการและประธานเจ้าหน้าที่บริหารคนปัจจุบัน ได้แก่ กมเลศน์ สันติเวชชกุล อ้างอิง